
[image: image1.png]



Parlamentul  României

Camera  Deputaţilor
Comisia pentru egalitatea de şanse 

           pentru femei şi bărbaţi                               

     Nr. 37/32/13.02.2007 
RAPORT
asupra Propunerii legislative privind stoparea 
discriminării de gen în spoturile publicitare  

1.  In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, pentru dezbaterea în fond, în procedură obişnuită, cu Propunerea legislativă privind stoparea discriminării de gen în spoturile publicitare, trimisă cu adresa Pl-x nr.956 din 11 decembrie  2006.
     
La întocmirea raportului, comisia a avut în vedere: 
· avizul negativ al Comisiei juridice, de disciplină şi imunităţi; 
· avizul negativ al Comisiei pentru cultură, artă, mijloace de informare în masă; avizul negativ al Comisiei pentru cultură, arte, mijloace de informare în masă;

· avizul favorabil al Consiliului Legislativ nr. 922/29.06.2006;
· punctul de vedere negativ al Guvernului.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 6 februarie 2007.
Propunerea legislativă are ca obiect de reglementare: încurajarea    promovării femeilor şi garantarea egalităţii de şanse, prin crearea cadrului legal pentru interzicerea apariţiei în cadrul emisiunilor de radio şi TV  a spoturilor publicitare cu elemente de „discriminare de gen”, respectiv a condiţiei femeii, nerespectarea unor astfel de prevederi atrăgând răspunderea contravenţională  (amenda 5000  - 10 000 RON), Consiliul Naţional al Audiovizualului fiind prevăzut a fi organismul  care va urmări aplicarea acestor sancţiun.
Comisia propune Plenului Camerei Deputaţilor respingerea propunerii legislative din următoarele considerente:


- soluţiile legislative preconizate sunt deja consacrate în actele normative care reprezintă cadrul legal în materie, respectiv: Legea nr.202/2002 privind egalitatea de şanse între femei şi bărbaţi, republicată, cu modificările şi completările ulterioare, Ordonanţa Guvernului nr.137/2000, republicată, precum şi Legea audiovizualului nr.504/2002, cu modificările şi completările ulterioare;

- Ordonanţa Guvernului nr.137/2000, republicată, defineşte principiile nediscriminării şi egalităţii între cetăţeni, printre criteriile de discriminare menţionate regăsindu-se şi cel al genului (sex);


- atât Legea audiovizualului nr.504/2002, cu modificările şi completările ulterioare cât şi Legea nr.202/2002 privind egalitatea de şanse între femei şi bărbaţi, republicată, interzic publicitatea şi programele care discriminează, inclusiv după criteriul de gen (sex);


- legislaţia în materie de nediscriminare prevede sancţiunile aplicabile în situaţia nerespectării acesteia.


2.  Prin obiectul de reglementare, propunerea legislativă se încadrează în categoria legilor ordinare.

3.  La dezbaterea propunerii legislative au participat, în conformitate cu prevederile art. 54 din Regulamentul Camerei Deputaţilor, republicat: doamna Maria Moţa, preşedinta Agenţiei Naţionale pentru Egalitatea de Sanse, precum şi domnul Csaba Asztalos, preşedintele Consiliului Naţional pentru Combaterea Discriminării.


4.  La lucrările comisiei din ziua de 6 februarie 2007 au fost prezenţi 9 deputaţi, 2 fiind absenţi. Raportul a fost adoptat cu unanimitatea de voturi a membrilor prezenţi.

5.  Propunerea legislativă a fost respinsă de Senat în şedinţa din 6 decembrie 2006, în calitate de primă Cameră sesizată. 


6.  Potrivit art. 75 din Constituţia României, republicată şi art. 92 din Regulamentul Camerei Deputaţilor, republicat, Camera Deputaţilor este Cameră decizională.
În urma dezbaterii, Comisia pentru egalitatea de şanse pentru femei şi bărbaţi propune Plenului  Camerei Deputaţilor respingerea propunerii legislative privind stoparea discriminării de gen în spoturile publicitare (Pl-x nr. 956 din 11 decembrie 2006).
            PREŞEDINTA,
       Minodora CLIVETI






SECRETAR,





      Ioan Aurel  RUS








    
Intocmit,









Lucia-Cornelia Lepădatu

